1281

Η τρέχουσα σελίδα αφορά το έτος 1281 κατά το Γρηγοριανό ημερολόγιο

Γεγονότα

Ευρώπη 
 21 Φεβρουαρίου - Ο Σιμόν ντε Μπριόν διαδέχεται τον Νικόλαο Γ΄ ως ο 189ος Πάπας, με το όνομα Μαρτίνος Δ΄.
 Ο Πάπας Μαρτίνος Δ΄ εγκρίνει μία «Σταυροφορία» εναντίον της «αιρετικής» Βυζαντινής Αυτοκρατορίας, που είχε ανακαταλάβει την Κωνσταντινούπολη από τους Λατίνους μια εικοσαετία νωρίτερα: Γάλλοι και Ενετοί εκστρατεύουν κατά της Πόλης, αλλά υποχρεώνονται να επιστρέψουν το επόμενο έτος.
 Μια επίθεση των Βυζαντινών μειώνει σημαντικά την έκταση του Βασιλείου της Αλβανίας, καθώς ανακαταλαμβάνει εδάφη που είχε αποσπάσει από το Δεσποτάτο της Ηπείρου ο Κάρολος ο Ανδεγαυός δέκα χρόνια νωρίτερα.

Ασία 
 15 Αυγούστου - Μάχη του Κοάν: Η δεύτερη απόπειρα εισβολής των Μογγόλων στην Ιαπωνία αποτυγχάνει εξαιτίας και πάλι ενός τυφώνα που καταστρέφει το μεγαλύτερο μέρος του στόλου των 4.000 πλοίων και του στρατού των πάνω από 140.000 Μογγόλων, Κινέζων και Κορεατών. Για τους Ιάπωνες είναι και πάλι ένας «θεϊκός άνεμος», ένας «καμικάζε» (βλ. και 1274).
 Ο Κουμπλάι Χαν διατάζει το κάψιμο των ιερών κειμένων του Ταοϊσμού με αποτέλεσμα τη μείωση του αριθμού των τόμων του Νταοτσάνγκ από 4.565 σε 1.120.

Γεννήσεις 

Ερρίκος, 3ος κόμης του Λάνκαστερ, Άγγλος πολιτικός
 Ορχάν,γιος του Οσμάν Α'

Θάνατοι 

Άννα της Ουγγαρίας, Βυζαντινή αυτοκράτειρα
 Ερτογρούλ, πατέρας του Οσμάν Α΄, ιδρυτή της Οθωμανικής Αυτοκρατορίας

Έτη